**Beszámoló a gyermekjóléti és gyermekvédelmi feladatok 2022. évi ellátásáról**

I. Demográfiai mutatók, különös tekintettel a 0-18 éves korosztály adataira

A 2022. (12.31. állapot) évi statisztikai adatállományon alapuló lakossági létszám korcsoport szerinti bontásban:

 Korcsoport Létszám

 0 – 2     éves 4

 3 – 5     éves 6

 6  -  13  éves 17

 14 – 18 éves 14

 19 – 59 éves 210

 60 – 69 éves 50

 70 – 79 éves 29

 80 -       éves 7

 Összesen: 337

 Születés: --

 Halálozás: 9

**II. Az önkormányzat által nyújtott pénzbeli, természetbeni ellátások biztosítása**

A gyermekek védelméről és gyámügyi igazgatásról szóló 1997. évi XXXI. törvény (továbbiakban: Gyvt.) a gyermeki jogok egyikeként deklarálja a gyermek jólétét biztosító saját családi környezetében történő felnevelkedését. A gyermekek védelme magában foglalja a gyermek családban történő nevelkedésének elősegítésére irányuló tevékenységet, mely a pénzbeli és természetbeni ellátások biztosításában, a rászoruló családok anyagi támogatásában is megvalósul. Az önkormányzat segítséget nyújt a gyermekek törvényben foglalt jogainak és érdekeinek érvényesítéséhez, illetve gondoskodik a gyermekek veszélyeztetettségének megelőzéséről és megszüntetéséről, a hiányzó szülői gondoskodás pótlásáról, valamint a gyermekétkeztetés és gyermeküdültetés igénybevételeinek feltételeiről.

Pénzbeli és természetbeni ellátások formái

a) Rendszeres gyermekvédelmi kedvezmény

b) Iskola- és óvodakezdéshez nyújtott támogatás

c) Gyermekétkeztetési kedvezmény

d) Gyermekeknek nyújtott települési támogatás

e) Bursa Hungarica Felsőoktatási Önkormányzati Ösztöndíjpályázathoz nyújtott települési támogatás

f) Gyermek születése esetén nyújtott települési támogatás

1. ***Rendszeres gyermekvédelmi kedvezmény megállapítása esetén:***

A Gyvt. 21/B. §-a alapján a szociálisan rászorult gyermek, aki bölcsődei és óvodai nevelésben vesz részt, illetve az általános iskola 1-8. évfolyamán tanul ingyenes, valamint az 1-8. évfolyamon felül nappali rendszerű oktatásban vesz részt 50%-os étkezési díjkedvezményben részesül. Ezen kívül a Gyvt. 20/A. §-a alapján évi két alkalommal augusztus és november hónapokban az önkormányzat alap,- valamint emelt összegű pénzbeli támogatást nyújt. Ennek összege 2020. évben emelt összegű támogatás vonatkozásában gyermekenként 6.500,- Ft, az alapösszegű támogatás gyermekenként 6.000,- Ft volt, amelyet Magyarország 2022. évi központi költségvetéséről szóló 2021. évi XC. törvény 68.§ (1) bekezdés a)-b) pontjai határoznak meg.

„19.§ A gyámhatóság megállapítja a gyermek rendszeres gyermekvédelmi kedvezményre való jogosultságát, amennyiben a gyermeket gondozó családban az egy főre jutó havi jövedelem összege nem haladja meg

1. a szociális vetítési alap mindenkori legkisebb összegének (a továbbiakban: a szociális vetítési alap legkisebb összege) a 145%-át,

aa) ha a gyermeket egyedülálló szülő, illetve más törvényes képviselő gondozza, vagy

ab) ha a gyermek tartósan beteg, illetve súlyosan fogyatékos, vagy

ac) ha a nagykorúvá vált gyermek megfelel a 20. § (2) bekezdésében foglalt feltételeknek;

 b) a szociális vetítési alap legkisebb összegének 135%-át az a) pont alá nem tartozó esetben,

feltéve, hogy a vagyoni helyzet vizsgálata során az egy főre jutó vagyon értéke nem haladja meg külön-külön vagy együttesen a (7) bekezdésben meghatározott értéket.

Az elmúlt évekhez hasonlóan a nyugdíjminimum összege nem változott, 28.500,- Ft volt, így jogosultsági feltételként az egy főre eső jövedelemnél 41.325-Ft, illetve 38.475-Ft, a vagyon értékénél pedig 570 eFt, valamint 1.995 eFt számított értékhatárnak.

A támogatás jegyzői hatáskörben kerül megállapításra, az évi kétszeri juttatás összege állami finanszírozású és készpénz formájában a házipénztárból kapták meg a támogatást a rászorulók.

A rendszeres gyermekvédelmi kedvezmény célja a szociálisan hátrányos helyzetben lévő családok támogatása, a gyermek családi környezetben történő ellátásának elősegítése.

1. **Rendszeres gyermekvédelmi kedvezmény (korcsoportos bontásban)**

|  |  |  |  |  |  |
| --- | --- | --- | --- | --- | --- |
|  | 0-5 éves | 6-13 éves | 14-17 éves | 18 év felett | Összesen |
| Gyermekek száma | 1 | 1 | --- | 1 | 3 |
| Ebből tartósanbeteg:  | **---** | **---** | **---** | **---** | **---** |
| Pénzbeli ellá-tásban isrészesül: | **---** | **---** | **---** | **---** | **---** |

**Családok száma:**

|  |  |  |  |  |  |  |
| --- | --- | --- | --- | --- | --- | --- |
|  | 1 gyerekes | 2 gyerekes  | 3 gyerekes | 4 vagy 5 gyerekes | 6 gyerekes | Összesen |
|  | 1 | 1 | --- | --- | --- | 2 |
| Ebből egyedül álló | --- | --- | --- | --- | --- | --- |

A rendszeres gyermekvédelmi kedvezményre jogosult személyek száma az 1 főre jutó családi jövedelem szerint a jogosultság megállapításakor

* az öregségi nyugdíj legkisebb összegének felét nem éri el: 1 gyermek családjában
* az öregségi nyugdíj legkisebb összegét nem éri el: 2 gyermek családjában
* az öregségi nyugdíj legkisebb összegének 135 %-át nem éri el: 0 gyermek családjában
* az öregségi nyugdíj legkisebb összegének 145 %-át nem éri el: 0 gyermek családjában

Elutasított kérelem nem volt.

2022. évben a rendszeres gyermekvédelmi kedvezményben részesülő gyermekek alapösszegű – 6000,-Ft, a hátrányos vagy halmozottan hátrányos helyzetű gyermekek emelt összegű – 6500,-Ft - természetbeni támogatásként évente két alkalommal (augusztus és november) pénzbeli ellátásban részesülnek. Alapösszegű támogatásban 2 gyermek 24.000,- ft összegben és emelt összegű támogatásban 1 gyermek 13000,- ft összegben részesült.

1. ***Iskola-és óvodakezdéshez nyújtott települési támogatás***

Mucsfa Község Képviselő-testülete iskola- és óvodakezdési támogatást nyújtott 16 gyermek részére 320.000 Ft összegben.

1. ***Gyermekétkeztetési kedvezmény*:**

A gyermekétkeztetés során az intézményi térítési díj 100%-át normatív kedvezményként kell biztosítani (a továbbiakban: ingyenes étkezés)

a) a bölcsődei ellátásban vagy óvodai nevelésben részesülő gyermek után, ha

aa) rendszeres gyermekvédelmi kedvezményben részesül,

ab) tartósan beteg vagy fogyatékos, vagy olyan családban él, amelyben tartósan beteg vagy fogyatékos gyermeket nevelnek,

ac) olyan családban él, amelyben három vagy több gyermeket nevelnek,

ad) olyan családban él, amelyben a szülő nyilatkozata alapján az egy főre jutó havi jövedelem összege nem haladja meg a kötelező legkisebb munkabér személyi jövedelemadóval, munkavállalói, egészségbiztosítási és nyugdíjjárulékkal csökkentett összegének 130%-át, vagy

ae) nevelésbe vették;

Mucsfa Község Önkormányzatához 2022. évben nem érkezett szünidei gyermekétkeztetés iránti igény.

**d) Gyermekeknek nyújtott települési támogatás**

Mucsfa Község Önkormányzata a tárgyévben 18. életévüket betöltő és az annál fiatalabb gyermekek, illetve a 25. életévüket be nem töltött, nappali tagozaton tanulók részére természetbeni támogatásként – hivatalból - évente több alkalommal, az önkormányzat, természetbeni támogatásként élelmiszercsomag illetve vásárlási utalvány formájában támogatást biztosít, az önkormányzat költségvetési rendeletében meghatározott keretösszeg alapján.

2022. évben 42 fő részesült támogatásban, összesen 210.000,- Ft értékben.

**e) Bursa Hungarica Felsőoktatási Önkormányzati Ösztöndíjpályázathoz nyújtott települési támogatás**

A Bursa Hungarica Felsőoktatási Önkormányzati Ösztöndíjpályázat keretében települési támogatásban részesülhetnek azok a Mucsfa Község közigazgatási területén lakóhellyel rendelkező felsőoktatási hallgatók, akik felsőoktatási intézményben nappali tagozaton, alapfokozatot és szakképzettséget eredményező alapképzésben, mesterfokozatot és szakképzettséget eredményező mesterképzésben, osztatlan képzésben vagy felsőfokú, illetve felsőoktatási szakképzésben folytatják tanulmányaikat. A támogatás mértékének meghatározása az önkormányzat költségvetési rendeletében meghatározott keretösszeg terhére, a felsőoktatásban részt vevő hallgatók juttatásairól és az általuk fizetendő egyes térítésekről szóló 51/2007. (III. 26.) Korm. rendelet 21.§-ban meghatározott szociális helyzet figyelembevételével történik. 2022. évben 2 fő részére került megállapításra a támogatás.

**f) Gyermek születése esetén nyújtott települési támogatás**

Az önkormányzat települési támogatást állapít meg a településen állandó lakóhellyel rendelkező szülők számára újszülött gyermekükkel kapcsolatban felmerült költségek fedezésére.

A támogatás összege gyermekenként 20.000,- Ft.

2022. évben nem született gyermek a településen.

1. **Az önkormányzat által biztosított személyes gondoskodást nyújtó ellátások bemutatása:**

A gyermekjóléti szolgáltatást a Családsegítő Központ és Gyermekjóléti szolgálat látja el a amelyről a Családsegítő Központ és Gyermekjóléti Szolgálat a Völgységi Önkormányzatok Társulásának számol be.

**IV. A felügyeleti szervek által gyámhatósági, gyermekvédelmi területen végzett szakmai ellenőrzések tapasztalatainak, továbbá a gyermekjóléti és gyermekvédelmi szolgáltató tevékenységet végzők működését engedélyező hatóság ellenőrzésének alkalmával tett megállapítások bemutatása**

2022. évben hivatalunkban e területet érintő külső ellenőrzés nem volt.

**V. Bűnmegelőzési program főbb pontjainak bemutatása, valamint a gyermekkorú és a fiatalkorú bűnelkövetők számának az általuk elkövetett bűncselekmények számának, a bűnelkövetés okainak bemutatása**

A rendőrséggel, a gyermekjóléti szolgálattal együttesen, rendszeres és eseti megbeszélések tartásával, egymás tájékoztatásával, egyei ügyek közös megoldásával tevékenykednek a gyermek- és ifjúkori bűnelkövetés megelőzése érdekében. Mucsfa község bűnmegelőzési stratégiájának elkészítése folyamatban van. 2022. évben nem követett el fiatalkorú bűncselekményt.

**VI. A civil szervezetek részvétele a feladatok és szolgáltatások ellátásában**

Mucsfa Község Önkormányzata a Családsegítő Központ és Gyermeklóti Szolgálaton keresztül kap támogatásokat a különböző szervezetekről. A Magyar Vöröskereszt, a Máltai Szeretetszolgálat és az Életút Kistérségi Közhasznú Családsegítő Egyesület adományai jutnak el a települési önkormányzaton keresztül a nehéz anyagi és szociális helyzetben lévő családokhoz.

**VII. Jövőre vonatkozó javaslatok, célok meghatározása a Gyvt. előírásai alapján**

Összességében megállapítható, hogy Mucsfa Község Önkormányzata a gyermekjóléti intézmények fenntartásával és működtetésével, a szociálisan hátrányos helyzetben lévő családokban nevelkedő gyermekek anyagi és természetbeni támogatásával biztosítja helyi szinten a gyermekvédelmi rendszert.

A gyermek- és ifjúságvédelem területén tevékenykedők elkötelezetten, lelkiismeretesen és jó színvonalon látják el munkájukat.

Elvárások, célok:

* Jogszabályban meghatározott kötelezettségeknek való megfelelés, törvényes ügyintézés, az aktuális változások figyelemmel kísérése
* Szociális juttatások garantálása.
* A személyes gondoskodást nyújtó szolgáltatási formák összehangolt, hatékony működtetése.
* Együttműködésen alapuló szolgáltatásfejlesztés.

Mucsfa, 2023. május 15.